

**MESTNA OBČINA PTUJ**

ŽUPANJA

Številka: 371-27/2018

Datum: 4. 4. 2019

**MESTNI SVET**

**MESTNE OBČINE PTUJ**

**ZADEVA:**

Predlog za obravnavo na 2. izredni seji Mestnega sveta Mestne občine Ptuj

**NASLOV:**

**Predlog Sklepa o nestrinjanju s projektom Rekonstrukcije glavne ceste G1-2/0249 Spuhlja - Ptuj**

**PRIPRAVIL:**

Oddelek za gospodarske dejavnosti

Skupna občinska uprava občin v Spodnjem Podravju

Četrtna skupnost Jezero

**PRAVNA**

**PODLAGA:**

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17)

**POROČEVALEC:**

Andrej Trunk, vodja Oddelka za gospodarske dejavnosti

Alenka Korpar, vodja SOU SP

Črtomir Rosić, predsednik Sveta ČS Jezero

**PRISTOJNO DELOVNO TELO:**

Odbor za okolje in prostor ter gospodarsko infrastrukturo, Odbor za gospodarstvo

**PREDLOG**

**SKLEPA:**

Mestni svet Mestne občine Ptuj sprejme predlog Sklepa o nestrinjanju s projektom Rekonstrukcije glavne ceste G1-2/0249 Spuhlja – Ptuj.

**Nuška GAJŠEK,**

**županja Mestne občine Ptuj**

Priloge:

* predlog sklepa
* gradivo skupna občinska uprava
* gradivo četrtne skupnosti
* gradivo civilne iniciative

Predlog

 april 2019

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07), je Mestni svet Mestne občine Ptuj na svoji \_\_\_\_\_izredni seji, dne \_\_\_\_, sprejel

**SKLEP**

**o nestrinjanju s projektom Rekonstrukcije glavne ceste G1-2/0249 Spuhlja - Ptuj**

1. člen

Mestni svet Mestne občine Ptuj podpira prizadevanja in stališča krajanov Četrtne skupnosti Jezero, Sveta Četrtne skupnosti Jezero in Civilne iniciative za izgradnjo Ptujske obvoznice (v nadaljevanju: civilna iniciativa) in ne podpira predlagane rešitve rekonstrukcije Ormoške ceste po projektu Rekonstrukcije glavne ceste G1-2/0249 Spuhlja – Ptuj pred dokončno izgradnjo južne obvoznice.

1. člen

Mestni svet Mestne občine Ptuj podpira prizadevanja in stališča krajanov Četrtne skupnosti Jezero, Sveta Četrtne skupnosti Jezero in civilne iniciative za obnovo Ormoške ceste in izgradnjo pločnika Budina – Spuhlja, kot je bilo dogovorjeno ob podpisu pogodbe CERO Gajke. Mestni svet je seznanjen s stališčem civilne iniciative, ki nasprotuje dvigu nivoja cestišča zaradi problema odvodnjavanja meteornih voda, predlagani rešitvi rekonstrukcije s širitvijo samega cestišča in pločnikov ter izgradnji krožnega križišča.

1. člen

Ormoška cesta ostaja v obstoječem stanju, pri čemer to ne izključuje rednega vzdrževanja.

1. člen

Pristojne strokovne službe Mestne občine Ptuj se zadolži, da nadaljujejo aktivnosti za umeščanje in izgradnjo južne obvoznice z vsemi deležniki in pristojnimi državnimi službami.

1. člen

Mestni svet Mestne občine Ptuj ne podpira izgradnje obvoznice po severni strani Ptujskega jezera, katere trasa bi potekala preko Puhovega mostu.

1. člen

Ta sklep začne veljati z dnem sprejema na Mestnem svetu Mestne občine Ptuj.

Številka: 371-27/2018

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev**

Četrtna skupnosti Jezero je imela v torek 12. 3. 2019 ob 18. uri, v Domu krajanov Budina-Brstje, delovni sestanek s krajani Ormoške ceste in predstavniki občinske uprave Mestne občine Ptuj, na temo rekonstrukcije Ormoške ceste.

Po razpravi je Četrtna skupnost Jezero s Civilno iniciativo za izgradnjo Ptujske obvoznice in krajani Ormoške ceste z veliko večino sprejela sklepe v katerih so izrazili svoje nestrinjanje z rekonstrukcijo Ormoške ceste pred podpisom projekta za izvedbo – PZI in dokončno izgradnjo južne obvoznice. Prav tako so jasno izrazili pričakovanje od Mestne občine Ptuj, da s pristojnimi državnimi službami in vsemi deležniki nadaljujeje aktivnosti za umeščanje in izgradnjo južne obvoznice.

Krajani so v svoji pobudi jasno izrazili pričakovanja od mestnih svetnikov, da bodo podprli stališče krajanov Četrtne skupnosti Jezero in Sveta Četrtne skupnosti Jezero ter Civilne iniciative za izgradnjo Ptujske obvoznice.

Krajani Četrtne skupnosti Jezero in Svet Četrtne skupnosti Jezero ter Civilna iniciativa nasprotujejo dvigu nivoja cestišča zaradi problema odvodnjavanja meteornih voda, predlagani rešitvi rekonstrukcije s širitvijo samega cestišča in pločnikov ter izgradnji krožnega križišča.

Na podlagi navedenega predlagam Mestnemu svetu Mestne občine Ptuj, da po obravnavi sprejme predlog Sklepa o nestrinjanju s projektom Rekonstrukcije glavne ceste G1-2/0249 Spuhlja – Ptuj v predloženem besedilu.

Pripravili:

Andrej Trunk

Alenka Korpar

Črtomir Rosić

**Nuška GAJŠEK,**

**županja Mestne občine Ptuj**

